***Výbor***

***Národnej rady Slovenskej republiky***

***pre pôdohospodárstvo, životné prostredie***

***a ochranu prírody***

14. schôdza výboru

k bodu 3

**94**

**U z n e s e n i e**

**Výboru Národnej rady Slovenskej republiky**

**pre pôdohospodárstvo, životné prostredie a ochranu prírody**

**z 25. apríla 2007**

k vládnemu návrhu zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 200)

**Výbor Národnej rady Slovenskej republiky**

**pre pôdohospodárstvo, životné prostredie a**

**ochranu prírody**

**A. s ú h l a s í**

s vládnym návrhom zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov súhlasí s týmito pripomienkami:

1. V čl. I v 8. bode

sa vypúšťajú slová „slová ´prihlasovateľ, ktorý´ nahrádzajú slovami ´osoba, ktorá´ a“.

„Prihlasovateľ“ je legislatívna skratka ustanovená v § 14 ods. 1 platného zákona.

1. K čl. I bod 24. (§ 32)

V čl. I 24. bode v § 32 ods. 3 a ods. 6 sa slovo „dôvodná“ nahrádza slovom „odôvodnená“ .

Ide o zosúladenie s terminológiou použitou v nariadení Rady (ES) 510/2006 v čl. 5 ods. 4

1. V čl. I bod 24. (§ 32)

V čl. I 24. bode v § 32 sa v poznámke pod čiarou k odkazu 7 dopĺňajú slová „Nariadenie Komisie (ES) č. 1898/2006 zo 14. decembra 2006, ktorým sa ustanovujú podrobné pravidlá implementácie nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín (Ú. v. EÚ L 369, 23.12.2006)“.

Nariadenie Komisie (ES) č. 1989/2006 je vykonávacím nariadením k nariadeniu Rady (ES) č. 510/2006, ktoré obsahuje podrobnosti a presné pravidlá vykonávania nariadenia Rady (ES) č. 510/2006.

1. K čl. I bod 24. (§ 33)

V čl. I  24. bode v § 33 ods. 4 v druhej vete sa vypúšťajú slová „v ktorom je výrobok vyrábaný,“ a nad slovo „prostredia“ sa vkladá odkaz na poznámku pod čiarou 7c.

Ide o zosúladenie s čl. 2 nariadenia Rady (ES) 510/2006 a čl. 4 nariadenia Rady (ES).

1. V čl. I v 24. bode v § 33 ods. 5

slová „nespĺňa podmienky podľa § 32 ods. 3“ sa nahrádzajú slovami „nespĺňa podmienky ustanovené osobitným predpisom7)“.

Toto ustanovenie je potrebné zjednotiť s ustanovením odseku 1 druhá veta, z ktorého vychádza.

1. K čl. I bod 25. (§ 33a)

V čl. I  25. bode v § 33a ods. 1 sa slovo „dôvodná“ nahrádza slovom „odôvodnená“.

Ide o zosúladenie s terminológiou použitou v nariadení Rady (ES) 510/2006 v čl. 5 ods. 4.

1. K čl. I bod 25 (§ 33b)

V čl. I 25. bode v § 33b v ods. 1 znie:

„(1) Rozhodnutím, ktorým sa žiadosti vyhovuje, vzniká prechodná ochrana označenia a dvojročná doba na prispôsobenie za podmienok ustanovených v osobitnom predpise.8a)“.

Ide o legislatívno-technickú pripomienku; precizuje sa navrhované ustanovenie, keďže podmienky, za ktorých sa môže poskytnúť prechodná ochrana názvu, resp. doba na prispôsobenie, sú upravené v nariadení.

1. V čl. I v 27. bode

V § 35 v odseku 1 slovo „Komisia“ sa nahrádza slovami „Európska komisia“.

Je potrebné uvádzať celý názov inštitúcie, nakoľko nebola ustanovená jej legislatívna skratka.

1. V čl. II.

V položke 235 v písmenách c) a d) sa za slová „označenia pôvodu“ a „zemepisného ozačenia“ vkladá slovo „výrobku“.

Spresňujú sa tak používané pojmy, nakoľko legislatívne skratky „označenie pôvodu“ a „zemepisné označenie“ nie je v zákone o správnych poplatkoch ustanovená.

1. V čl. III

Slová „1. júna 2007“ sa nahrádzajú slovami „1. júla 2007“.

Zmena účinnosti za účelom zohľadnenia nevyhnutných lehôt v legislatívnom procese.

**B. o d p o r ú č a**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov **schváliť;**

**C. u k l a d á**

**predsedovi výboru**

oznámiť stanovisko výboru k uvedenému vládnemu návrhu zákona predsedovi Výboru Národnej rady Slovenskej republiky pre hospodársku politiku.

Pavol **Džurina** Ján **S l a b ý**

overovateľ výboru predseda výboru